Sewwieq ta' mutur jindarab gravi wara li nqaleb bil-mutur f'Ħal Għaxaq Raġel indarab gravi wara li lbieraħ għall-ħabta tal-11:00 p.m kien involut f'inċident tat-traffiku fi Triq Għar Dalam f'Ħal Għaxaq. Minn investigazzjonijiet li saru rriżulta li raġel ta' 46 sena residenti Marsaskala tilef il-kontroll tal-mutur Yamaha li kien qiegħed isuq u waqa'. Fil-post issejħet ambulanza u tim mediku li assistew lir-raġel sakemm seta' jittieħed lejn l-Isptar Mater Dei għall-kura. L-investigazzjonijiet tal-Pulizija għadhom għaddejjin.